Sven Linderot

Sven Linderot (født 1889, død 1956), også kalt Sven-Lasse var en svensk kommunistisk politiker. Han var født som Sven Larsson, men skiftet navn til Linderot i 1918.

Linderot ble aktiv i det svenske sosialdemokratiske partiet i 1914 og sluttet seg til venstreopposisjonen i forbindelse med partisplittelsen i 1917, som snart skulle resultere i Sveriges Kommunistiska Parti. Linderot var en av lederne for partiets ungdomsorganisasjon, og i 1921 ble han sendt til Moskva for å arbeide for Komintern.

Da partiet ble splittet i 1929 fremsto Linderot som en av hovedfigurene på Komintern-siden sammen med Hugo Sillén, som etter ordre fra Moskva ekskluderte et flertall av partimedlemmene, lederne inkludert. Linderot erstattet den ekskluderte Nils Flyg som partiformann, et verv han holdt frem til 1951.

I 1940 ble Sven Linderot valgt inn i Riksdagen, et verv han hadde til 1949.

 Referanser 

Kategori:Svenske kommunister
Kategori:Svenske partiledere
Kategori:Personer fra Finspångs kommun